| Medaljeoversikt |
| --- |
| Konkurrerte for Polens flagg Polen |
| Friidrett: |
| Friidrett EM i friidrett |
| Sølv | Amsterdam 2016 |  4x400 m |
| Bronse | Zürich 2014 |  4x400 m |
| Friidrett EM i friidrett innendørs |
| Gull | Beograd 2017 |  4x400 m |
| Sølv | Praha 2015 |  4x400 m |
| Friidrett U23-EM i friidrett |
| Sølv | Ostrava 2011 |  4x400 m |
| Gull | Kaunas 2009 |  4x400 m |

**Łukasz Krawczuk** (født 15. juni 1989 i Kłodzko) er en polsk friidrettsløper som konkurrerer i sprintløp. Han har gull på 4x400 meter fra EM innendørs 2017 som fremste internasjonale meritt.

Idrettskarriere
---------------

### 2009-10

Krawczuk ble polsk mester på 4 x 400 meter ved det polske mesterskapet i 2009, sammen med WKS Śląsk Wrocław. Han deltok også ved U23-EM i friidrett 2009, der han løp i innledningsheatet på 4 x 400 meter. I finalen kom Polen på 1.-plass, foran Italia og Frankrike. Året etter vant WKS Śląsk Wrocław igjen 4 x 400 meter ved det polske mesterskapet i 2010, med Krawczuk på laget. 

### 2011

Ved det polske innendørsmesterskapet i 2011 kom han på 2.-plass på 400 meter, bak Marcin Marciniszyn. Han deltok også ved EM i friidrett innendørs 2011, der han deltok på 4 x 400 meter stafett. Her kom Polen på 5.-plass i finalen. Senere på året deltok han ved U23-EM i friidrett 2011, der Polen kom på 2.-plass på 4 x 400 meter. Individuelt deltok han også på 400 meter, der han ble slått ut i innledningsheatet, med 13. beste tid (47,26). Ved det polske mesterskapet utendørs fikk han igjen gull på 4 x 400 meter stafett. 

### 2012

Han kom igjen på 2.-plass på 400 meter ved det polske innendørsmesterskapet i februar 2012, denne gangen slått av Jakub Krzewina. I mars deltok han ved VM i friidrett innendørs 2012. Her kom Polen på 6.-plass på 4 x 400 meter stafett. I juni deltok han ved det polske mesterskapet utendørs, der han var med å vinne 4 x 400 meter stafett. 

### 2013

Ved det polske mesterskapet i 2013 fikk han gull på 4 x 400 meter, og bronse på 400 meter individuelt, der han løp på 46,13 og satte ny personlig rekord. Han ble også tatt ut til VM i friidrett 2013, der Polen ble slått ut i innledningsheatet på 4 x 400 meter med 7. beste tid. 

### 2014

Laget hans, WKS Slask Wroclaw, fikk gull på 4 x 400 meter stafett ved det polske innendørsmesterskapet i februar 2014. Ved VM i friidrett innendørs 2014 kvalifiserte Polen seg til finalen på 4 x 400 meter stafett. Der løp de på 3:04,39, og kom på 4.-plass. Polen deltok ved de første IAAF World Relays som ble arrangert i 2014. Her deltok Krawczuk på 4 x 400 meter, der Polen ikke nådde finalen, men endte på 19.-plass. Ved EM i friidrett 2014 fikk Polen bronse på 4 x 400 meter, men individuelt ble Krawcxuk slått ut i semifinalen på 400 meter, med tiden 46,24. Han ble på nytt polsk mester på 4 x 400 meter stafett utendørs i 2014, og han kom på 2.-plass på 400 meter med ny personlig rekord på 45,65. 

### 2015

Ved det polske innendørsmesterskapt i friidrett 2014 kom Krawczuk på 3.-plass på 400 meter, bak Karol Zalewski og Rafał Omelko. Han deltok også på WKS Slask Wroclaws stafettlag som fikk sølv på 4 x 200 meter stafett. Polen kom på 2.-plass på 4 x 400 meter ved EM i friidrett innendørs 2015 i Praha. På 400 meter satte han ny personlig rekord i finalen, med tiden 46,31, men endte på 4.-plass bak Pavel Maslák, Dylan Borlée og sin lagkamerat Rafał Omelko. Ved IAAF World Relays 2015 i mai deltok han på to stafetter, der Polen kom på 4.-plass på medleystafetten og 11.-plass på 4 x 400 meter. Ved det polske mesterskapet utendørs fikk han gull på både 400 meter individuelt og 4 x 400 meter stafett. I august deltok han ved VM i friidrett 2015, men Polen fikk der 11. beste tid på 4 x 400 meter stafett, og nådde ikke finalen. 

### 2016

Han vant 400 meter ved det polske innendørsmesterskapet i 2016, med tiden 46,61. Under EM i friidrett 2016 ble han slått ut i semifinalen på 400 meter, men Polen fikk sølv på 4 x 400 meter stafett, med Krawczuk på laget. Han kom på andreplass på 400 meter i Polsk mesterskap i friidrett 2016, bak Rafał Omelko, men var med og vinne 4 x 400 meter stafett.

I sommer-OL 2016 kom Polen på sjuendeplass i finalen på 4 x 400 meter stafett. 

### 2017

Under det polske mesterskapet innendørs i 2017 fikk han sølv på 400 meter, igjen bak Rafał Omelko. Han deltok på 4 x 400 meter stafett under EM i friidrett innendørs 2017, der Polen vant denne distansen. 

Polen deltok i IAAF World Relays 2017, men fikk 15. beste tid på 4 x 400 meter stafett i kvalifiseringne og løp deretter i B-finalen, der de kom på tredjeplass. Han fikk ingen medalje ved det polske mesterskapet utendørs, men kom på fjerdeplass på 400 meter.

Referanser
----------

1. ↑   World Athletics Database, World Athletics utøver-ID 242371, oppført som Lukasz Krawczuk[Hentet fra Wikidata]
2. ↑  European Athletics - *European Athletics Championships - Amsterdam 2016*, besøkt 1. august 2017.
3. ↑  Polski Związek Lekkiej Atletyki - *Komunikat końcowy zawodów, Bydgoszcz 24–26 czerwca 2016; 92. Mistrzostwa Polski Seniorów* Arkivert 16. august 2016 hos Wayback Machine. besøkt 1. august 2017.
4. ↑  Polski Związek Lekkiej Atletyki - *61. PZLA Halowe Mistrzostwa Polski Toruń, 18-19 lutego 2017* Arkivert 1. mars 2017 hos Wayback Machine. besøkt 1. august 2017.
5. ↑  Polski Związek Lekkiej Atletyki - *93. PZLA Mistrzostwa Polski* Arkivert 2. august 2017 hos Wayback Machine. besøkt 1. august 2017.

Eksterne lenker
---------------

* (en) Łukasz Krawczuk – Olympics.com Rediger på Wikidata

* (en) Łukasz Krawczuk – Olympic.org Rediger på Wikidata

* (en) Łukasz Krawczuk – Olympedia Rediger på Wikidata

* (pl) Łukasz Krawczuk – Polens olympiske komité Rediger på Wikidata

* (en) Łukasz Krawczuk – World Athletics Rediger på Wikidata

* (en) Łukasz Krawczuk – European Athletic Association Rediger på Wikidata
* (en) Profil hos European Athletics
* (en) Profil på All-Athletics.com Arkivert 4. mars 2016 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |